إلبس ما شئت من دجين او مونطو او كومبلي او سبرديلة او كاسكيط او تيشورت او قميجة ... انت حر ومتحضر ومتماهي مع الثقافات الراقية ومتفتح وجميل وكيوت ... لكن إياك ان تلبس القميص او الفوقية لأنك ستصبح مستلب وعدو الهوية والثقافة وما فيكش تامغرابيت ... هكذا يفكر العلماني الشمال افريقي ... الحرية تنتهي عندو فاش كاتوصل الدين ... ذاكشي ديال انت حر مالم تضر وحرية شخصية ومسألة شخصية ولا دخل للناس فيك ... كاتسالي بمجرد ما كايتعلق الامر بشؤون المسلمين ... 
للإشارة : انا من عشاق لباسنا وديما كانلبس السلهام والجلباب رغم ان اللباس ديالنا كايبغي اموال تترعرع ... ومع ذلك كايجي واحد حاط صورة البروفايل بالشورط كايعطيني دروس فالهوية ولباس البلد ... شفتي كيفاش خليتيهم يخربقو ليك عقلك وليتي تعادي لي بغاوك تعاديه دون أن تشعر ... بالله عليك شكون لي عيب واش نقلد خويا الاندونيسي او التشادي او السوداني في لباسه او نقلد لباس الافرنج والغربيين والامريكان ؟؟؟ الى كان حرام نلبسو اي لباس من غير لباسنا خاص تكون على كولشي ... موظف البنك يجي لابس التشامير والمدير يجي لابس الجلباب والمدير الجهوي يزيد السلهام ... الى بغينا ندافعوا على الهوية خاص نكونوا رجال ماشي حكارة نحكرو غير على مالين الرايب وخودنجال والزنجبيل وشي متدين لا حول له ولا قوة